Zahvale ob otvoritvi doma:

Najprej se zahvalimo vsem obrtnikom, ki so dela opravili kvalitetno, vedno v dogovorjenem roku in za sprejemljivo ceno: Matej Pančur, Aleš Kotnik, Sašo Potokar, Tone Klemen, Štefan Kadunc, Matej Kadunc, In vsi ostali, ki niso prisotni.

Potem velja velika zahvala in pohvala prostovoljcem!

Mladi fantje so tule opravili veliko dela. Od rušenja, štemanja, do pospravljanja in še in še. Občasno nas je bilo na delovišču preko deset, zato ne bom našteval vseh imen.

Zahvala gre tudi obema stanovalcema našega doma z njunima družinama.

Hvala Mateji, Mihu, Janji in Roku za vso pomoč, sodelovanje, nešteto skuhanih kavic, ter vse čiščenje, ki je ostalo za zagnanimi delavci.

Posebna zahvala pa velja naslednjim:

* Vedno, ko smo rabili traktor, prikolico ali pač karkoli večjega, smo se obrnil na Prijelovega Martina. Pri Prijelovih je za skupno rabo vedno dostopno vse orodje. Zato ga vabim na oder, naj prejme naše skromno darilce. Martin HVALA
* Ogromno dela je prostovoljno opravil Franc Modrijan, on je zaslužen, da imamo tule tako lepo svetlo. Lepo vabljen na oder, Franc, HVALA
* Športno društvo je ob organizaciji oz. fehtanju mladine k našem domu pripomoglo tudi s finančno pomočjo. V njihovem imenu vabim Matjaža Hribernika. Športniki HVALA.
* Kjer se navadnim delavcem pamet konča, smo rabili malo strokovne pomoči. Prostovoljno je k tem delu pristopila arhitektka Marta Vrankar, nam predlagala več možnih rešitev in strokovno razložila, kaj je prav in kaj ni. Marta HVALA. (se je opravičila, torej na oder vabim enega izmed njenih staršev)
* Seveda vsega tega ne bi mogli početi brez izdatne finančne pomoči občine. Vsa leta smo korektno sodelovali, pohvaliti moram odnos občinske uprave. Vse spoštovanje gre tudi g županu, ki je vseskozi sodeloval z nami, spremljal je kaj počnemo in se vsa leta držal dogovorov. Pred začetkom del smo se dogovorili kakšna bo pomoč s strani občine in vedno je bilo vse tudi izpolnjeno. Lepo je bilo tudi slišati, ko nas je obiskal in pohvalil opravljena dela ter skrbno ravnanje s financami. Gospod Slapar, HVALA

Najlepše pa se zahvaljujemo Mitji Zabavniku in njegovi družini. Brez njegove volje in idej, prav gotovo ne bi prenovili vsega kar smo. Žal se prireditve ne more udeležiti, zato smo povabili njegovo soprogo in sina, pa sta zaradi bolezni žal tudi onadva morala odpovedati prihod. Vsekakor celotni družini želimo vse dobro in najlepša hvala za vse!!